turjo4nis/wikipedia-bn-dump-20250701 huggingface dataset:
মেরশিনা নীনু

মেরশিনা নীনু একজন ভারতীয় অভিনেত্রী যিনি মূলত মালায়ালাম টেলিভিশন জগতের সাথে যুক্ত। তিনি বেশ কয়েকটি তামিল চলচ্চিত্র এবং টেলিভিশন ধারাবাহিকেও কাজ করেন।

ব্যক্তিগত জীবন 
তিনি পারিজাতম খ্যাত অভিনেত্রী রসনার ছোট বোন।

অভিনয় জীবন 
স্কুলে পড়ার সময় একটি বিজ্ঞাপনে কাজ করার মাধ্যমে নীনু প্রথম ক্যামেরার সামনে অভিনয় করার অভিজ্ঞতা অর্জন করেছিল। 

২০১৪ সালে ওয়াউন্ড চলচ্চিত্রের মাধ্যমে নীনু অভিনয় জগতে প্রবেশ করেন।  তিনি তামিল চলচ্চিত্র কোঞ্জাম কোঞ্জাম(২০১৭) -এ একটি গুরুত্বপূর্ণ চরিত্রে অভিনয় করেছিলেন।  এরপর নীনু মালয়ালম চলচ্চিত্র তামাশা (২০১৯) -তে অতিথি চরিত্রে অভিনয় করেন। একই সাথে তিনি কিছু টেলিভিশন ধারাবাহিকেও অভিনয় করেছিলেন। তিনি সূর্য টিভির আয়ালতে সুন্দরী ধারাবাহিকে অভিনয়ের মাধ্যমে মালয়ালি দর্শকদের মধ্যে খ্যাতি অর্জন করেন। ধারাবাহিকে তিনি বধির ও মূক চরিত্রে অভিনয় করেন। 

নীনুর প্রথম তামিল টিভি ধারাবাহিক ছিল অগ্নি নটচাথিরাম যা আঞ্চলিক টিভি চ্যানেল সান টিভি -তে সম্প্রচারিত হয়েছিল কিন্তু কোভিড-১৯-এর সময় অসুবিধার কারণে ধারাবাহিকটি বন্ধ করতে হয়েছিল। তিনি অগ্নি নটচাথিরাম ধারাবাহিকের আখিলা নামক নেতিবাচক চরিত্রে অভিনয় করেছিলেন। 

ইতিমধ্যে তিনি জি কেরালাম  টিভি চ্যানেলে সম্প্রচারিত সত্য এন্না পেনকুট্টি ধারাবাহিকের প্রধান চরিত্রে অভিনয় করতে শুরু করেন।  এই চরিত্রটি তাকে মালয়ালি দর্শকদের মধ্যে আরও জনপ্রিয় করে তুলেছিল।  ২০২২ সাল থেকে, তিনি জি কেরালাম চ্যানেলে সম্প্রচারিত কুদুম্বাশ্রী সারদা ধারাবাহিকে শালিনীর ভূমিকায় অভিনয় করেছেন।

চলচ্চিত্র তালিকা

তথ্যসূত্র 

মালয়ালম টেলিভিশন অভিনেত্রী
তামিল টেলিভিশনের অভিনেত্রী
জন্মের বছর অনুপস্থিত (জীবিত ব্যক্তি)
তামিল অভিনেত্রী
২১শ শতাব্দীর ভারতীয় অভিনেত্রী
হিন্দি চলচ্চিত্র অভিনেত্রী
মালয়ালম চলচ্চিত্র অভিনেত্রী
ভারতীয় চলচ্চিত্র অভিনেত্রী
জীবিত ব্যক্তি
ভারতীয় টেলিভিশন উপস্থাপিকা
শ্রদ্ধা নিগম

শ্রদ্ধা নিগম একজন ভারতীয় চলচ্চিত্র এবং টেলিভিশন অভিনেত্রী হিসাবে পরিচিত।

ব্যক্তিগত জীবন 

২০০৮ সালে, শ্রদ্ধা টেলিভিশন অভিনেতা করণ সিং গ্রোভারকে বিয়ে করেন। কিন্তু তারপর নৃত্যশিল্পী নিকোল আলভারেজের সাথে তার সম্পর্কের খবর প্রকাশ হয়ে যায় এবং ১০ মাস পর তার বিবাহবিচ্ছেদ ঘটে।  ২০১২ সালে, শ্রদ্ধা মায়াঙ্ক আনন্দকে বিয়ে করেন। ২০১১ সাল থেকে এই দম্পতি যৌথভাবে একটি ফ্যাশন সংস্থা, ম্যাসন -এর  পরিচালনা করছেন।

কর্মজীবন 
শ্রদ্ধার প্রথম চলচ্চিত্র প্রকল্প ছিল পুনিলামাঝা। এটি একটি মালায়ালাম চলচ্চিত্র যা ১৯৯৭ সালে মুক্তি পায়। এরপর তিনি ২০০০ সালে মুক্তিপ্রাপ্ত জোশ ছবির মাধ্যমে হিন্দী চলচ্চিত্র জগতে প্রবেশ করেন। পরবর্তীকালে তিনি কয়েকটি হিন্দি ছবিতে অভিনয় করেন।

শ্রদ্ধা হিন্দী টিভি ধারাবাহিকেও অভিনয় করেন। তার প্রথম হিন্দী টেলিভিশন ধারাবাহিক ছিল চুড়িয়া ।[ তথ্যসূত্র প্রয়োজন ] টাইমস অফ ইন্ডিয়া   -এর পক্ষ থেকে কৃষ্ণা অর্জুন টেলিভিশন ধারাবাহিকের প্রধান নারী চরিত্রে তার অভিনয় নিয়ে প্রসংশাসূচক মন্তব্য করা হয়।  ২০১০ সালে, শ্রদ্ধা  ফ্যাশন ডিজাইন শিল্পে মনোনিবেশ করতে শুরু করেন।  ২০১২ সালে, ভৈরবী রাইচুরা প্রযোজিত একটি অনুষ্ঠানে অভিনেতা অনুজ সাক্সেনার বিপরীতে তাকে একটি চরিত্রে অভিনয়ের প্রস্তাব দেওয়া হয়েছিল।

চলচ্চিত্র তালিকা 

 আপনে দম পার (১৯৯৬)
 পুনিলামাঝা (১৯৯৭)
 জোশ (২০০০) .
 আঘাজ (২০০০) 
 আজাদ (তেলেগু মুভি) (২০০০) ... গানের দৃশ্যে
 অশোকা
 দ্যা ট্রুথ ... যথার্থ (২০০২)
 আথাদে ওকা সাইনিয়াম (২০০৪) 
 পার্টিশন (২০০৭) 
 সে সালাম ইন্ডিয়া (২০০৭)
 জ্যাক এন ঝোল (২০০৮) 
 লাহোর (২০১০)

তথ্যসূত্র 

মালয়ালম চলচ্চিত্র অভিনেত্রী
২১শ শতাব্দীর ভারতীয় অভিনেত্রী
২০শ শতাব্দীর ভারতীয় অভিনেত্রী
হিন্দি টেলিভিশন অভিনেত্রী
ইন্দোরের অভিনেত্রী
ভারতীয় টেলিভিশন উপস্থাপক
ভারতীয় টেলিভিশন উপস্থাপিকা
হিন্দি চলচ্চিত্র অভিনেত্রী
ভারতীয় চলচ্চিত্র অভিনেত্রী
ভারতীয় টেলিভিশন অভিনেত্রী
জীবিত ব্যক্তি
জন্মের বছর অনুপস্থিত (জীবিত ব্যক্তি)
লিওনার্দা কাসিরাঘি

লিওনার্দা কাসিরাঘি (জন্ম: অ্যাঞ্জেলা কাসিরাঘি), যিনি দোদ্দাম্মা নামেও পরিচিত, ছিলেন একজন ইতালীয় বংশোদ্ভূত ভারতীয় ক্যাথলিক ধর্মপ্রচারক এবং সমাজকর্মী। তিনি দক্ষিণ ভারতের কর্ণাটক রাজ্যের ধারওয়াড়ে তাঁর চিকিৎসা পরিষেবার জন্য পরিচিত ছিলেন। তিনি ১৯৫৮ সালে একটি ছোট মেডিকেল ডিসপেনসারি প্রতিষ্ঠা করেন, যা পরবর্তীতে আওয়ার লেডি অফ লর্ডেস চ্যারিটেবল হাসপাতাল নামে একটি পূর্ণাঙ্গ হাসপাতালে পরিণত হয়।

জীবন 
বিয়াসোনোতে জন্মগ্রহণকারী লিওনার্দা কাসিরাঘি ২৩ বছর বয়সে সিস্টার্স অফ চ্যারিটির নোভিটিয়েট অফ বার্গামোতে যোগদান করেন। তিনি ১৯৫৫ সালে ভারতে আসেন এবং তিন বছর ম্যাঙ্গালোর ও হায়দ্রাবাদে কাজ করেন। এরপর তিনি ধারওয়াড়ে মেডিকেল ডিসপেনসারিটি প্রতিষ্ঠা করেন। এরপর তিনি তাঁর ব্যক্তিগত বৃত্তি গ্রহণের সময় সিস্টার লিওনার্দা নামটি ধর্মীয়ভাবে গ্রহণ করার সিদ্ধান্ত নেন। তিনি সিস্টার্স অফ চ্যারিটি অফ সেন্টস বার্তোলোমিয়া ক্যাপিটানিও অ্যাণ্ড ভিনসেঞ্জা গেরোসা মণ্ডলীর সদস্য ছিলেন। তিনি এই ধর্মসভা এবং এর সহযোগী প্রতিষ্ঠান, আওয়ার লেডি অফ লর্ডেস স্কুল অফ নার্সিং -এর প্রতিষ্ঠাকাল থেকেই এই দুটির প্রশাসক ছিলেন। সমাজে তাঁর অবদানের জন্য ১৯৯৮ সালে ভারত সরকার তাঁকে চতুর্থ সর্বোচ্চ বেসামরিক পুরস্কার পদ্মশ্রী প্রদান করে।

লিওনার্দা কাসিরাঘি ২০১১ সালের ২৭শে আগস্ট ধারওয়াড়ে মারা যান।

আরও দেখুন 

 সিস্টার্স অফ চ্যারিটি অফ সেন্টস বার্তোলোমিয়া ক্যাপিটানিও অ্যাণ্ড ভিনসেঞ্জা গেরোসা (এসসিসিজি)

তথ্যসূত্র 

২০শ শতাব্দীর ভারতীয় নারী শিক্ষাবিদ
ভারতের নাগরিকীকৃত নাগরিক
সামাজিক কাজে পদ্মশ্রী প্রাপক
২০১১-এ মৃত্যু
১৯২২-এ জন্ম
অপর্যালোচিত অনুবাদসহ পাতা
ভারতে ইতালীয় অভিবাসী
মাসাকাত

মাসাকাত ( অথবা မာစကပ်; ) একটি ঐতিহ্যবাহী বার্মিজ খাদ্য অথবা মন্ট। এই খাদ্যটি মূলত স্বচ্ছ পুডিং এবং এটি কাজু বাদাম দিয়ে রান্না করা হয়।

মাসাকাত এর উৎপত্তি মান্দালয়ে এবং এর উৎপত্তি একই নামের একটি ভারতীয় মিষ্টান্নের সাথে সম্পর্কিত। মাসাকাত শব্দটি সম্ভবত আচে মিউসুকাত-এর সমজাতীয়। এই মিষ্টান্নটি করাচি হালুয়ার মতো এবং এটি ভুট্টার স্টার্চ, চিনি, মাখন, এলাচের বীজ এবং কাজু বাদাম দিয়ে তৈরি।

তথ্যসূত্র

বার্মিজ মিষ্টান্ন ও ক্ষুদ্র খাদ্য
বর্মী রন্ধনশৈলী
বাঘারে বেইগান

বাঘারে বেইগান একটি কারি। এটি হায়দ্রাবাদী রান্না থেকে এসেছে এবং বেগুন (ব্রিঞ্জাল) দিয়ে তৈরি করা হয়। এটি পার্শ্ব পদ হিসেবেও হায়দ্রাবাদী বিরিয়ানির সাথে পরিবেশিত হয়।

নামের উৎপত্তি
বাঘার শব্দটি তড়কা নির্দেশ করে এবং বেইগান শব্দটি বেগুন নির্দেশ করে।

ইতিহাস

বাঘারে বেইগানকে মুগল সাম্রাজ্যের সময় তাশকেন্দ থেকে পরিচিত করা হয়েছিল এবং পরে এটি হায়দ্রাবাদে জনপ্রিয় হয়ে ওঠে। মুগলাই রান্না ১৬শ থেকে ১৯শ শতকের মধ্যে দক্ষিণ এশিয়ার খাদ্য সংস্কৃতিতে গুরুত্বপূর্ণ প্রভাব ফেলেছিল।

আরো দেখুন
 বাঘার
 ভারতীয় রান্না

তথ্যসূত্র

বেগুনের পদ
হায়দ্রাবাদী রন্ধনশৈলী
ভারতীয় কারি
মুহাজির রান্না
ফেনিয়া

ফেনিয়া অথবা ফেনিয়ান হল ভারত উপমহাদেশ, বিশেষ করে উত্তর ভারত থেকে আগত ভার্মিসেলির এক ধরন। যদিও এটি সেবিয়ান এবং ফালুদাতে ব্যবহৃত ভার্মিসেলির মতোই, তবে ফেনিয়ান অনেক পাতলা।  করবা চৌথ উৎসবের জন্য এদের আচারিক গুরুত্ব রয়েছে (যা উত্তর ভারত ও পশ্চিম ভারতের কিছু অংশে উদযাপিত হয়)। সেখানে সর্গি খাদ্য সমাহারের অংশ হিসেবে লাপসি এবং শুকনো ফলের সাথে এটি খাওয়া হয়। এটি উৎসবের উপবাস শুরু হওয়ার ঠিক আগে করা হয়।

নামের উৎপত্তি
ফেনি (ফেনিয়ান একবচন) শব্দটি সংস্কৃত শব্দ ফেনিকা থেকে উদ্ভূত। এটি ছিল আটার সাহায্যে তৈরি এক প্রাচীন সুতা-মতো মিষ্টান্ন।

আরো দেখুন
 ভারতীয় রন্ধনশৈলী

তথ্যসূত্র

ভারতীয় মিষ্টান্ন
পাকিস্তানি মিষ্টান্ন
ভারতীয় রন্ধনশৈলী
পাকিস্তানি রন্ধনশৈলী
উষা চিনয়

উষা চিনয় (জন্ম নাম জোশী; ১৯২৯ - ২০০৪) ছিলেন গুজরাটের রাজকোটের একজন ভারতীয় শিক্ষাবিদ এবং সঙ্গীতজ্ঞ।

প্রাথমিক জীবন এবং শিক্ষা 
উষা চিনয় (জন্ম নাম জোশী) গুজরাটের কাঠিয়াওয়াড় উপদ্বীপের (সৌরাষ্ট্র) প্রাক্তন রাজকীয় রাজ্য জামনগরে (নবনগর) জন্মগ্রহণ করেন। তাঁর বাবা ছিলেন ত্রম্বকলাল মনিশঙ্কর জোশী এবং মা যশোমতী জোশী। তিনি রাজকোটের ধর্মেন্দ্রসিংহজি কলেজ থেকে বিএ (অনার্স) সম্পন্ন করেন। পরে তিনি সঙ্গীত বিশারদ এবং হিন্দুস্তানি বিনীত ডিগ্রির মাধ্যমে সঙ্গীতে ডিপ্লোমা অর্জন করেন। জামনগর শহরে, তিনি পৌর কর্পোরেশনের প্রথম নির্বাচিত মহিলা সদস্য ছিলেন এবং ১৯৪০-এর দশকের শেষ থেকে ১৯৫০-এর দশকের গোড়ার দিকে সাজুবা বালিকা উচ্চ বিদ্যালয়ের অধ্যক্ষও ছিলেন। তাঁর দাদু, কবি এবং লেখক বৈদ্য শাস্ত্রী মনিশঙ্কর গোবিন্দ, ১৮৮১ সালে জামনগরে বিখ্যাত অতঙ্ক নিগ্রাহ ফার্মেসি প্রতিষ্ঠা করেন, এটি একটি প্রখ্যাত আয়ুর্বেদিক সংস্থা। এই প্রতিষ্ঠানের শাখা ছিল বোম্বে (মুম্বাই), কলকাতা, মাদ্রাজ (চেন্নাই), পুনা (পুনে), করাচি, কলম্বো, রেঙ্গুন (ইয়াঙ্গুন), পেনাং এবং সিঙ্গাপুরে।

কর্মজীবন 
১৯৪০-এর দশকে ইয়ং ইণ্ডিয়ার জন্য রেকর্ড করা গানের মাধ্যমে উষা তাঁর সঙ্গীত জীবন শুরু করেন। ১৯৬০ এবং ১৯৮০-এর দশকে অল ইণ্ডিয়া রেডিওতে এবং পরবর্তীতে দূরদর্শন টিভি চ্যানেলে তাঁর পরিবেশনার মধ্যে ছিল গুজরাটি ও উর্দু গজল, ভজন, ঠুংরি, গুজরাটি লোকসঙ্গীত এবং হালকা সঙ্গীত। তিনি গুজরাটি চলচ্চিত্রের একজন নেপথ্য সঙ্গীত শিল্পীও ছিলেন। ১৯৬৪ থেকে ১৯৭৪ সাল পর্যন্ত তিনি শিল্প, কারুশিল্প ও সঙ্গীত বিভাগের প্রধান প্রতিষ্ঠাতা এবং রাজকোটের রাজকুমার কলেজের শিক্ষক ছিলেন। ১৯৬৭ সালে তিনি এক্সপেরিমেন্ট ইন ইন্টারন্যাশনাল লিভিং প্রোগ্রামের অংশ হিসেবে মার্কিন যুক্তরাষ্ট্রে যান।

ব্যক্তিগত জীবন 
উষার বড় ভাই সুরেশ টি জোশী ১৯৬০ এবং ১৯৭০ এর দশকে জামনগরের গুজরাট আয়ুর্বেদ কলেজের অধ্যক্ষ ছিলেন। উষা ভারতীয় পুলিশ সার্ভিসের বরিষ্ঠ অফিসার রমেশচন্দ্র চিনয়ের (১৯২৫-১৯৯১) সাথে বিবাহ বন্ধনে আবদ্ধ হন। এই সুবাদে উষা ছিলেন রাজকোটের প্রাক্তন রাজকীয় রাজ্যের দেওয়ান ব্যারিস্টার সি এন চিনয়ের পুত্রবধূ। ২০০৪ সালে, উষা চীনের সাংহাইতে মারা যান। তাঁর তিন সন্তানের মধ্যে একজন, সুজন আর চিনয়, মেক্সিকোতে ভারতীয় রাষ্ট্রদূত নিযুক্ত হয়েছিলেন। উষা পাঁচজন নাতি-নাতনি রেখে গেছেন।

তথ্যসূত্র 

২০শ শতাব্দীর ভারতীয় শিক্ষাবিদ
২০শ শতাব্দীর ভারতীয় নারী শিক্ষাবিদ
রাজকোটের ব্যক্তি
গুজরাতের নারী সঙ্গীতজ্ঞ
২০শ শতাব্দীর ভারতীয় গায়িকা
ভারতীয় ধ্রুপদী গায়িকা
২০শ শতাব্দীর ভারতীয় সঙ্গীতশিল্পী
গুজরাতের সঙ্গীতশিল্পী
২০০৪-এ মৃত্যু
১৯২৯-এ জন্ম
অপর্যালোচিত অনুবাদসহ পাতা
রাও–ব্ল্যাকওয়েল উপপাদ্য

পরিসংখ্যানে রাও–ব্ল্যাকওয়েল উপপাদ্য () এমন একটি নিয়মের কথা বলে, যা একটি 'কম সঠিক' অনুমানকারীকে বিভিন্ন বিবেচনায় সঠিকতর করে তোলে। কখনো কখনো একে রাও–ব্ল্যাকওয়েল–কোলমোগোরভ উপপাদ্য () বলা হয়ে থাকে।

উপপাদ্যটির নামকরণ হয়েছে সি আর রাও এবং ডেভিড ব্ল্যাকওয়েলের নামে। রাও–ব্ল্যাকওয়েল নিয়মে রূপান্তরিত অনুমানকারীকে রাও–ব্ল্যাকওয়েল অনুমানকারী বলা হয়ে থাকে। কখনো কখনো রুপান্তরের নিয়মটিকে রাও–ব্ল্যাকওয়েলীকরণ বলতে দেখা যায়।

উপপাদ্যের বিবৃতি 

প্যারামিটার -এর জন্য পরিসংখ্যাত  যথেষ্ট হলে রাও–ব্ল্যাকওয়েল অনুমানকারী -এর গড় বর্গত্রুটি মূল অনুমানকারী -এর গড় বর্গত্রুটির চেয়ে বেশি হবে না। অন্য কথায়,

যেখানে রাও–ব্ল্যাকওয়েল অনুমানকারী ।

তথ্যসূত্র 

পরিসংখ্যান
বিয়াট্রিক্স ডি'সুজা

বিয়াট্রিক্স ডি'সুজা (জন্ম ৫ই মে ১৯৩৫) একজন ভারতীয় রাজনীতিবিদ এবং সমাজকর্মী। তিনি সমতা পার্টির (উদয় মণ্ডলের নেতৃত্বে) সদস্য হিসেবে ১৯৯১-৯৬ সাল পর্যন্ত তামিলনাড়ু রাজ্য বিধানসভায় এবং ১৯৯৮-২০০৪ সাল পর্যন্ত লোকসভায় ইঙ্গ-ভারতীয় সম্প্রদায়ের প্রতিনিধিত্ব করেছেন।

শিক্ষা 
বিয়াট্রিক্স ডি'সুজা চেন্নাইয়ের (তামিলনাড়ু) মাদ্রাজ বিশ্ববিদ্যালয়ের স্টেলা ম্যারিস কলেজ এবং প্রেসিডেন্সি কলেজ থেকে অর্থনীতিতে স্নাতক এবং ইংরেজিতে স্নাতকোত্তর ডিগ্রি অর্জন করেছেন। তিনি অস্ট্রেলিয়ান সাহিত্যে পিএইচডি ডিগ্রি অর্জন করেছেন এবং পার্থের ওয়েস্টার্ন অস্ট্রেলিয়া বিশ্ববিদ্যালয় ও অস্ট্রেলিয়ার মেলবোর্নের মোনাশ বিশ্ববিদ্যালয়ে গবেষণা করেছেন।

কর্মজীবন 
বিয়াট্রিক্স ডি'সুজা তাঁর কর্মজীবনের শুরু থেকেই অল ইণ্ডিয়া অ্যাংলো-ইণ্ডিয়ান অ্যাসোসিয়েশনের সাথে যুক্ত ছিলেন। তিনি অ্যাংলো-ইণ্ডিয়ান উইমেন ফোরামের প্রতিষ্ঠাতা-সভাপতি ছিলেন। একজন রাজনীতিবিদ হিসেবে তিনি দেশের বিভিন্ন প্রান্তে ভ্রমণ করেছেন এবং এমপিল্যাড স্কিমের অধীনে (এমপি লোকাল এরিয়া ডেভেলপমেন্ট) জনসাধারণের উপকারে আসা প্রকল্পগুলি নাগরিক কর্তৃপক্ষ কর্তৃক সময়মতো বাস্তবায়নের চেষ্টা করেছেন।

তথ্যসূত্র 

২১শ শতাব্দীর ভারতীয় নারী রাজনীতিবিদ
২০শ শতাব্দীর ভারতীয় নারী শিক্ষাবিদ
ত্রয়োদশ লোকসভার সদস্য
দ্বাদশ লোকসভার সদস্য
সমতা পার্টির রাজনীতিবিদ
তামিলনাড়ুর শিক্ষাবিদ
২০শ শতাব্দীর ভারতীয় শিক্ষাবিদ
২০শ শতাব্দীর ভারতীয় নারী রাজনীতিবিদ
পর্তুগিজ বংশোদ্ভূত ভারতীয় ব্যক্তি
ইঙ্গ-ভারতীয় ব্যক্তিত্ব
জীবিত ব্যক্তি
১৯৩৫-এ জন্ম
তামিলনাড়ু বিধানসভার সদস্য ১৯৯১-১৯৯৬
অপর্যালোচিত অনুবাদসহ পাতা
ভেন্নিরা আদাই নির্মলা

ভেন্নিরা আদাই নির্মলা হলেন একজন ভারতীয় অভিনেত্রী যিনি মূলত তামিল, মালায়ালাম এবং তেলেগু চলচ্চিত্রে অভিনয় করেছেন। তিনি ১৯৬০ এবং ৭০ এর দশকের একজন বিশিষ্ট প্রধান অভিনেত্রী ছিলেন। মালায়ালাম চলচ্চিত্র জগতে তিনি উষাকুমারী নামে পরিচিত।

ব্যক্তিগত জীবন 
নির্মলা কুম্বাকোনমের  এক সৌরাষ্ট্রীয় পরিবারে জন্মগ্রহণ করেন। তার পিতামাতার নাম আরানমানাই এল বালাকৃষ্ণান এবং রুক্মিনী। নির্মলার জন্ম নাম  জন্ম নাম এ বি শান্তি। তারা চার ভাইবোন ছিল। নির্মলা বিবাহ করেননি।

অভিনয় জীবন 
১৯৬৫ সালে সিভি শ্রীধরের ভেন্নিরা আদাই চলচ্চিত্রের মাধ্যমে নির্মলা অভিনয় জগতে আত্মপ্রকাশ করেন। তিনি তামিল, মালায়ালাম, তেলেগু এবং কন্নড় - এই চারটি ভাষার ৪০০ টিরও বেশি ছবিতে প্রধান চরিত্রে অভিনয় করেছেন। মালায়ালম ছবিতে তিনি ঊষা কুমারী নামে পরিচিত ছিলেন। নির্মলা একজন প্রশিক্ষিত ভরতনাট্যম নৃত্যশিল্পী ছিলেন। তিনি টিভি ধারাবাহিক দেইবামাগাল -এ অভিনয় করেছিলেন।

রাজনৈতিক জীবন 
এম জি রামচন্দ্রন নির্মলাকে তার বোন হিসেবে স্বীকৃতি দিয়েছিলেন এবং রাজনীতিতে তার উত্তরাধিকারী হওয়ার জন্য নির্বাচিত করেছিলেন। কিন্তু নির্মলা রাজনীতিতে যোগ দেওয়ার প্রস্তাব প্রত্যাখ্যান করেন। এমজিআর তাকে তামিলনাড়ু আইন পরিষদের সদস্য হিসাবে মনোনীত করেছিলেন। ১৯৮৬ সালের ২৩ এপ্রিল তারিখে তার শপথ গ্রহন করার দিন ছিল। নির্মলাকে তার পূর্বে দেউলিয়া ঘোষণা করা হয়েছিল এবং ভারতীয় সংবিধানের ১০২-(১)(সি) অনুচ্ছেদ অনুসারে, একজন দেউলিয়া ব্যক্তি সংসদ বা রাজ্য আইনসভার সদস্য হিসেবে দায়িত্ব পালন করতে পারবেন না।

এই ঘটনার পর নির্মলা কাউন্সিলে তার মনোনয়ন প্রত্যাহার করে নেন। এই ঘটনায় ক্ষুব্ধ হয়ে, এমজিআর কাউন্সিলটি বাতিল করার সিদ্ধান্ত নেন।

পুরস্কার এবং সম্মাননা 
২০০৯ সালে নির্মলা কবিরাসু কান্নাদাসন তমিজ সঙ্গম পুরস্কারে পুরস্কৃত হন।

তথ্যসূত্র 

কন্নড় চলচ্চিত্র অভিনেত্রী
তেলুগু চলচ্চিত্র অভিনেত্রী
সর্বভারতীয় আন্না দ্রাবিড় মুনেত্র কড়গমের রাজনীতিবিদ
২১শ শতাব্দীর ভারতীয় অভিনেত্রী
২০শ শতাব্দীর ভারতীয় অভিনেত্রী
তামিলনাড়ুর অভিনেত্রী
তামিল টেলিভিশনের অভিনেত্রী
ভারতীয় টেলিভিশন অভিনেত্রী
জন্মের বছর অনুপস্থিত (জীবিত ব্যক্তি)
তাঞ্জাবুর জেলার ব্যক্তি
তামিল চলচ্চিত্র অভিনেত্রী
ভারতীয় চলচ্চিত্র অভিনেত্রী
জীবিত ব্যক্তি
মালয়ালম চলচ্চিত্র অভিনেত্রী
তামুদা

তামুদা ছিল মৌরেতানিয়া টিংগিটানার একটি প্রাচীন বারবার শহর এবং সামরিক শিবির। এটি উত্তর মরক্কোর বর্তমান তেতুয়ান থেকে ৬ কিলোমিটার (৪ মাইল) পশ্চিমে অবস্থিত। মার্টিল উপত্যকার দক্ষিণ তীরে এই স্থানের পাথরের ধ্বংসাবশেষ পাওয়া গেছে। তৎকালীন নগরায়নের নিয়ম অনুসারে একে একটি শহর হিসেবে বিবেচনা করা হত।

ইতিহাস 
প্রাচীন শহরটি খ্রিস্টপূর্ব তৃতীয় শতাব্দীতে উত্তর মরক্কোর মৌরেতানিয়ান বারবারদের দ্বারা প্রতিষ্ঠিত হয়েছিল। সম্ভবত পরবর্তী শতাব্দীতে মূলত বাণিজ্যের জন্য ফিনিশীয়দের উপস্থিতি ছিল। তামুদায় এক ধরণের সমুদ্র ঘোড়া পাওয়া গেছে, যা ফিনিশিয়ান মূর্তিপূজার প্রতিনিধিত্ব করে, যার আরোহী মাটির পাত্রে বসে আছে।

সম্রাট অগাস্টাসের অধীনে রোমানরা শহরটি দখল করে। ৪২ খ্রিস্টাব্দের দিকে রোমান সেনারা একটি বিদ্রোহের সময় তামুদাকে সমতল করে এবং তার পরিবর্তে একটি সুরক্ষিত বসতি স্থাপন করে। সম্রাট অগাস্টাসের উত্তরসূরিরা পরবর্তীতে শহরটিকে রোমান ক্যাস্ট্রাম হিসেবে পুনর্নির্মাণ করেন।

তামুদা পরবর্তীতে রোমান প্রদেশ মৌরিতানিয়া টিংগিটানার অন্যতম প্রধান শহর হয়ে ওঠে এবং ট্রাজান ও সেপ্টিমিয়াস সেভেরাসের শাসনামলে এর উন্নয়ন ঘটে। ক্যাডিজ বিশ্ববিদ্যালয়ের গবেষকের মতে, এটি মাছের লবণাক্তকরণ এবং বেগুনি উৎপাদনের জন্য ব্যবহৃত হত। পঞ্চম শতাব্দীতে লেখা নোটিটিয়া ডিগনিটাম- এ বলা হয়েছে যে, চতুর্থ শতাব্দীর শেষের দিকে তামুদার ক্যাস্ট্রাম ছিল স্থানীয় লিমিটানেইয়ের একটি "আলা হারকিউলিয়া" (অশ্বারোহী ইউনিট) এর সদর দপ্তর এবং এটি লিক্সাসের একটি দল এর সাথে সম্পর্কিত ছিল।

পঞ্চম শতাব্দীতে তামুদার আশেপাশের অঞ্চলটি সম্পূর্ণরূপে রোমান, খ্রিস্টীয় এবং "শান্ত" করা হয়েছিল এবং সম্ভবত দুর্গটি ভেঙে ফেলা হয়েছিল। পঞ্চম শতাব্দীতে যখন ভ্যান্ডালরা এসে পৌঁছায়, তখন শহরটি সম্ভবত পরিত্যক্ত হয়ে পড়ে কারণ সমসাময়িক কোনও ইতিহাসগ্রন্থে এর উল্লেখ নেই।

ত্রয়োদশ শতাব্দীর শেষের দিকে রোমান ধ্বংসাবশেষের কাছে "টিটাউইন" নামে ছোট ছোট দুর্গ ছিল, যা পরে "টেটুয়ান" নামকরণ করা হয়।

খনন 
তামুদার স্থানে রোমান এবং ফিনিশিয়ান যুগের নিদর্শন পাওয়া গেছে।

১৯৩৩ সালে তামুদা স্থানে কিছু নামহীন বারবারদের উপর রোমানদের বিজয়ের লিপিবদ্ধ তৃতীয় শতাব্দীর (প্রায় ২৫৩-২৫৭ খ্রিস্টাব্দ) একটি পাথর আবিষ্কৃত হয়েছিল। ধারণা করা হয় যে শিলালিপিটি ফ্রাঙ্কদের নির্দেশ করে।

২০১৮ সালের জুলাই মাসে একদল গবেষক ঘটনাস্থলে ১৮০ খ্রিস্টাব্দ থেকে ৩৯৬ খ্রিস্টাব্দের উত্তর আটলান্টিক ডান তিমির একটি পাঁজরের টুকরো আবিষ্কার করেন। তারা মত দেন যে, রোমানরা পশ্চিম ভূমধ্যসাগরের উপকূলে শিল্প-স্কেল তিমি শিকার পরিচালনা করেছিল।

আরও দেখুন 

 লিক্সাস
 টিঙ্গিস
 সেউতা 
 রুসাদির
 সালা কলোনিয়া
 মৌরিতানিয়া টিংগিটানা
 খ্রিস্টান বারবার

তথ্যসূত্র

গ্রন্থপঞ্জি 

 এল আজিফি, এমআর মার্টিল উপত্যকার প্রাচীন আবাসস্থল "রেভিউ দে লা ফ্যাকাল্টে দেস লেট্রিস দে টেটুয়ান", বর্ষ ৪, সংখ্যা ৪, টেটুয়ান, ১৯৯০

খ্রিস্টপূর্ব ৩য় শতাব্দীতে প্রতিষ্ঠিত জনবহুল স্থান
উইকিউপাত্তে স্থানাঙ্ক আছে
মরক্কোর স্থাপত্য
মরক্কোর দর্শনীয় স্থান
যশোধরা দাসাপ্পা

যশোধরা দাসাপ্পা (১৯০৫-১৯৮০) ছিলেন একজন ভারতীয় স্বাধীনতা কর্মী, গান্ধীবাদী, সমাজ সংস্কারক এবং কর্ণাটক রাজ্যের একজন মন্ত্রী। তিনি রাজনৈতিকভাবে ভারতীয় জাতীয় কংগ্রেসের সাথে যুক্ত ছিলেন। তিনি প্রথমে এস আর কাঁথি (১৯৬২) এবং তারপর এস. নিজলিঙ্গাপ্পা (১৯৬৯) -র নেতৃত্বে কর্ণাটক রাজ্য সরকারে মন্ত্রী হিসেবে দায়িত্ব পালন করেছিলেন।

ব্যক্তিগত জীবন 
যশোধরা দাসাপ্পা ১৯০৫ সালের ২৮শে মে বেঙ্গালুরুতে একটি বোক্কলিগ পরিবারে জন্মগ্রহণ করেন। তিনি ছিলেন কে এইচ রামাইয়ার কন্যা, রামাইয়া একজন সুপরিচিত সমাজকর্মী এবং বোক্কলিগারা সংঘের গুরুত্বপূর্ণ প্রতিষ্ঠাতা ছিলেন। একটি সচ্ছল পরিবারে জন্মগ্রহণ করা সত্ত্বেও, যশোধরা একজন সমাজকর্মী হয়ে ভারতীয় স্বাধীনতা সংগ্রামে যোগদানের সিদ্ধান্ত নিয়েছিলেন। তিনি লন্ডন মিশন স্কুলের ছাত্রী ছিলেন এবং পরে মাদ্রাজের কুইন মেরি কলেজের ছাত্রী ছিলেন। যশোধরার বিয়ে হয়েছিল এইচ সি দাসাপ্পার সাথে, যিনি জওহরলাল নেহেরুর সরকারের মন্ত্রী ছিলেন। এই দম্পতির ছোট ছেলে তুলসীদাস দাসাপ্পা চরণ সিং মন্ত্রিসভায় কেন্দ্রীয় প্রতিমন্ত্রী ছিলেন।

যশোধরা দাসাপ্পা ১৯৮০ সালে মারা যান।

রাজনৈতিক জীবন 
যশোধরা দাসাপ্পা ভারতীয় স্বাধীনতা সংগ্রামের পাশাপাশি বেশ কয়েকটি সামাজিক আন্দোলনেও সক্রিয় ছিলেন, যার মধ্যে আছে ১৯৩০-এর দশকের বন সত্যাগ্রহ আন্দোলন, যার ফলে ১২০০ জনেরও বেশি লোককে কারাদণ্ড দেওয়া হয়েছিল, এবং ১৯৩৮ সালের বিদুরাশ্বথ পর্ব যেখানে পুলিশের গুলিতে ৩৫ জন নিহত হয়েছিল। এই আন্দোলনে অংশগ্রহণের জন্য তাঁকে কারাদণ্ড দেওয়া হয়েছিল।

তাঁর বাড়ি ছিল গুপ্ত সত্যাগ্রহী (স্বাধীনতা সংগ্রাম) কার্যকলাপের মিলনস্থল। সরকার হ্যামিল্টনের নামে একটি ভবনের নামকরণের সিদ্ধান্ত নেয়, যে হ্যামিল্টন স্বাধীনতার জন্য আন্দোলনকারী বিক্ষোভকারীদের বিরুদ্ধে তাঁর বর্বরতার জন্য পরিচিত ছিলেন। সেইসময় যশোধরা এই সিদ্ধান্তের বিরুদ্ধে অনেক আক্রমণাত্মক বক্তৃতা দিয়েছিলেন।

নিজলিঙ্গাপ্পা মন্ত্রিসভার একজন বরিষ্ঠ মন্ত্রী হিসেবে দায়িত্ব পালন করার সময়, কর্ণাটক রাজ্যে নিষেধাজ্ঞা (মদ্য উৎপাদন, সংরক্ষণ, পরিবহন, বিক্রয়, দখল এবং সেবনের নিষেধাজ্ঞা) প্রত্যাহারের প্রতিবাদে পদত্যাগ করে তিনি সংবাদের শিরোনামে আসেন। সমাজে তাঁর অবদানের জন্য ১৯৭২ সালে ভারত সরকার তাঁকে তৃতীয় সর্বোচ্চ বেসামরিক সম্মান পদ্মভূষণে ভূষিত করে।

আরও দেখুন 

 এইচ সি দাসাপ্পা
 তুলসিদাস দাসাপ্পা

তথ্যসূত্র

বহিঃসংযোগ 

 

২০শ শতাব্দীর ভারতীয় নারী শিক্ষাবিদ
২০শ শতাব্দীর ভারতীয় রাজনীতিবিদ
২০শ শতাব্দীর ভারতীয় নারী রাজনীতিবিদ
ভারতীয় নারী স্বাধীনতা কর্মী
২০শ শতাব্দীর ভারতীয় শিক্ষাবিদ
কর্ণাটকের ভারতীয় জাতীয় কংগ্রেসের রাজনীতিবিদ
গান্ধীবাদী
১৯৮০-এ মৃত্যু
১৯০৫-এ জন্ম
সমাজসেবায় পদ্মভূষণ প্রাপক
কসর আল-হাল্লাবাত

কাসর আল-হাল্লাবাত (আরবি: قصر الحلابات) হলো একটি উমাইয়া মরুভূমি দুর্গ, যার পূর্বে হাম্মাম আস-সারাহ স্নানঘর অবস্থিত। দুর্গের নামানুসারে নিকটবর্তী আধুনিক শহরটি উত্তর-পশ্চিম জর্ডানের জারকা গভর্নরেটের অংশ, যা আম্মানের রাজধানী থেকে উত্তর-পূর্বে অবস্থিত।

ইতিহাস 
জর্ডানের পূর্ব মরুভূমিতে কসর আল-হাল্লাবাত কমপ্লেক্স অবস্থিত। মূলত এটি রোমান সাম্রাজ্যের পূর্ব সীমান্ত রক্ষার জন্য খ্রিস্টীয় দ্বিতীয়-তৃতীয় শতাব্দীতে নির্মিত একটি রোমান স্থাপনা, যদিও এই স্থানে নাবাতীয়দের উপস্থিতির চিহ্ন পাওয়া যায়। এটি রোমান মহাসড়ক ভায়া নোভা ট্রায়ানার অনেক দুর্গের মধ্যে অন্যতম ছিল, যেটি দামেস্ককে পেট্রা এবং ফিলাডেলফিয়া (আধুনিক আম্মান) হয়ে আইলা (আধুনিক আকাবা) এর সাথে সংযুক্ত ছিল।

ষষ্ঠ শতাব্দীতে বাইজেন্টাইন সম্রাট জাস্টিনিয়ানের সাথে ফোয়েডাস চুক্তির অংশ হিসাবে দুর্গটি ঘাসানীয়দের কাছে হস্তান্তর করা হয়। ঘাসানীয়রা কাঠামোর উল্লেখযোগ্য পরিবর্তন করে একটি মঠ নির্মাণ করে।

৮ম শতাব্দীর মধ্যে উমাইয়া খলিফা হিশাম ইবনে আব্দুল মালিক এই সামরিক স্থান এবং এর পার্শ্ববর্তী অঞ্চলটিকে উমাইয়া মরুভূমির সর্ববৃহৎ কমপ্লেক্সগুলির মধ্যে একটিতে পরিণত করার জন্য স্থাপনাগুলি ভেঙে ফেলার নির্দেশ দেন।

উমাইয়া কমপ্লেক্স 
বিদ্যমান পরিকল্পনা দ্বারা পরিচালিত হয়ে হিশাম একটি মসজিদ (মূল কাঠামোর ১৫ মিটার দক্ষিণ-পূর্বে অবস্থিত), পাঁচটি ট্যাঙ্ক এবং একটি উল্লেখযোগ্যভাবে বড় জলাধার সহ একটি জটিল জল ব্যবস্থা এবং একটি স্নানঘর অন্তর্ভুক্ত করেছিলেন। অধিকন্তু, প্রাসাদের পশ্চিমে অবস্থিত একটি ঘেরা কাঠামো এখনও বিদ্যমান যা সম্ভবত জলপাই গাছ এবং/অথবা আঙ্গুর লতা চাষের মতো কৃষিকাজের জন্য ব্যবহৃত হত, যার মধ্যে কেবল এক-স্তরযুক্ত পাথরের পদচিহ্ন এখনও টিকে আছে।

কাসর 
মূল প্রাসাদটি গাঢ় ও হালকা পাথর, ব্যাসল্ট এবং চুনাপাথর দিয়ে নির্মিত এবং প্রতিটি কোণে টাওয়ার সহ একটি বর্গাকার মেঝে পরিকল্পনা রয়েছে। বিশাল আকৃতির এই প্রধান কাঠামোগুলিকে আরও উন্নত করা হয় বিভিন্ন ধরণের প্রাণীর আলংকারিক মোজাইক, বিস্তারিত ফ্রেস্কো এবং অত্যন্ত কারুকার্যময় স্টুকো খোদাই দিয়ে। সাইটটি এখনও সম্পূর্ণরূপে পুনরুদ্ধার করা বাকি।

মসজিদ 
প্রাসাদের প্রায় ১৪ মিটার দক্ষিণ-পূর্বে মসজিদের ধ্বংসাবশেষ রয়েছে। আকারে ছোট এই মসজিদটি ১০.৭০ বাই ১১.৮০ মিটার দৈর্ঘ্যের স্তরযুক্ত চুনাপাথর দিয়ে তৈরি। ভেতরে দুটি খিলানযুক্ত রিওয়াক মসজিদটিকে তিনটি ভাগে ভাগ করেছে। একটি গোলাকার ছাঁচ স্থানটির পরিধি ২.১০ মিটার উচ্চতায় প্রসারিত করেছে। কুসাইর 'আমরা এবং হাম্মাম আস-সারার মতো তিনটি ব্যারেল ভল্ট কাঠামোর ছাদকে সমর্থন করে রয়েছে। উত্তর, পশ্চিম এবং পূর্ব দিক থেকে মসজিদটিকে ঘিরে ছিল ৩.৩০ মিটার প্রশস্ত একটি বারান্দা।

মসজিদের দক্ষিণ দেয়ালের মিহরাব সহ তিনটি দেয়াল অংশ মূল কাঠামো থেকে অক্ষত ছিল। সাম্প্রতিক পুনর্গঠনের ফলে ধসে পড়া উপাদানসমূহ আবারও যুক্ত হয়েছে।[ তথ্যসূত্র প্রয়োজন ]

গ্যালারি

আধুনিক শহর 

নিকটবর্তী আধুনিক শহর কাসর আল-হাল্লাবাত চারটি গ্রাম নিয়ে গঠিত একটি পৌরসভা। এই অঞ্চলে বনি সাখর গোত্রের লোক বাস করে, বিশেষ করে আল-ওসমান পরিবার।

আরও দেখুন 

 মরুভূমির দুর্গ
 জর্ডানের শিল্পকলা
 উমাইয়া স্থাপত্য

তথ্যসূত্র

বহিঃসংযোগ 

 কসর আল-হাল্লাবাতের খননের ইতিহাস   
 আমেরিকান সেন্টার অফ ওরিয়েন্টাল রিসার্চ (এসিওআর) এর কাসর আল-হাল্লাবাতের ছবি
 মানার আল-আথার ছবির সংরক্ষণাগারে কাসর আল-হাল্লাবাতের ছবি

জর্ডানের পর্যটন
উইকিউপাত্তে স্থানাঙ্ক আছে
আরবি ভাষার লেখা থাকা নিবন্ধ
জর্ডানের দর্শনীয় স্থান
আল কাস্তাল, জর্ডান

আল কাস্তাল (আরবি: القسطل) হল উত্তর জর্ডানের আম্মান গভর্নরেটের একটি শহর। এটি মূলত উমাইয়া যুগে প্রতিষ্ঠিত হয়েছিল এবং নিকট প্রাচ্যের সবচেয়ে পুরাতন ও সংরক্ষিত উমাইয়া বসতিগুলোর মধ্যে একটি হিসেবে বিবেচিত। আল কাস্তালের মিনারটি বিশেষভাবে গুরুত্বপূর্ণ, কারণ এটি উমাইয়া আমলের একমাত্র সংরক্ষিত মিনার, যা এটিকে বিশ্বের প্রাচীনতম মিনারগুলোর মধ্যে একটি করে তুলেছে। শহরটির মধ্যে অবস্থিত কাসর আল-কাস্তাল মরু দুর্গের (Desert Castle) একটি অংশ, যা কাসর মশাত্তা থেকে মাত্র ৫ কিলোমিটার দূরে অবস্থিত।

ইতিহাস 
কবি কুথাইর 'আজ্জার লেখা থেকে প্রমাণ পাওয়া যায় যে, কসর আল-কাস্তাল কমপ্লেক্সটি মূলত খলিফা ইয়াজিদ বিন আব্দুল মালিক কর্তৃক নির্মিত হয়েছিল। কসর আল-কাস্তাল কমপ্লেক্সটি সম্পূর্ণ হয়েছিল, যদিও নিকটবর্তী কসর মাসত্তার নির্মাণ শেষ হয়নি। এটি ইঙ্গিত দেয় যে কসর আল-কাস্তাল সম্ভবত এই এলাকার প্রাচীনতম উমাইয়া নির্মাণ। আল-কাসতালের সমাধিফলক থেকে জানা যায় যে উমাইয়াদের পতনের পর আব্বাসীয় খিলাফত এই স্থানটি ব্যবহার করত।[ সন্দেহজনক – আলোচনা করুন ] যখন আব্বাসীয় খিলাফতের পতন ঘটে, তখন অল্প সময়ের জন্য এই স্থানটি পরিত্যক্ত হয়ে পড়ে। পরবর্তীতে আইয়ুবী এবং মামলুক রাজবংশের অধীনে আল-কাস্তাল পুনর্নির্মাণ করা হয়। এই সময়ের বেশ কয়েকটি ছোট ভবন তৈরি করা হয়।[ সন্দেহজনক – আলোচনা করুন ]

কসর আল-কাস্তাল

প্রাসাদ 

কসর আল-কাস্তাল ছিল কসর ধরণের একটি উমাইয়া প্রাসাদ। ভবনটি প্রায় ৬৮ মিটার বর্গক্ষেত্রজুড়ে বিস্তৃত ছিল। প্রাসাদের বাইরের দেয়ালে চারটি বৃহৎ কোণার টাওয়ারের মাঝখানে ১২টি অর্ধবৃত্তাকার টাওয়ার ছিল। নিচতলায় একটি প্রবেশদ্বার, উঠোন এবং ছয়টি স্যুট কক্ষ ছিল। উপরের তলায় আরও একটি স্যুট এবং প্রাসাদের দর্শক হল ছিল যার নকশা ছিল ট্রিপল এপস। প্রাসাদটি মূলত খোদাই এবং মোজাইক দিয়ে সজ্জিত ছিল যা কাসর আল-হাল্লাবাতে পাওয়া মোজাইকের সাথে সাদৃশ্যপূর্ণ।

মসজিদ এবং কবরস্থান 
প্রাসাদের কাছে দুটি উল্লেখযোগ্য স্থান রয়েছে, একটি ছোট আয়তাকার মসজিদ এবং একটি কবরস্থান। মসজিদের সাথে সংযুক্ত বিশ্বের প্রাচীনতম মিনারগুলির মধ্যে একটি, যা আল-কাস্তাল মিনার নামে পরিচিত। কবরস্থানের সমাধিগুলি মক্কার বিপরীতে পেত্রার দিকে মুখ করে তৈরি হওয়ার জন্য উল্লেখযোগ্য। ত্রুটিটি ২৯° পশ্চিম।[ তথ্যসূত্র প্রয়োজন ]

জল ব্যবস্থা 
প্রাসাদের জন্য জল আসত একটি বৃহৎ পাথরের বাঁধ, একটি জলাধার এবং ৭০টিরও বেশি ছোট জলাধার রয়েছে, যার সম্মিলিত ধারণক্ষমতা ছিল ২০ লক্ষ ঘনমিটারেরও বেশি।

বর্তমান অবস্থা 

বর্তমানে আল কাস্তাল ধ্বংসাবশেষে পরিণত হয়েছে, এবং প্রাসাদের একটি অংশ আধুনিক একটি বাড়ির নিচে ঢাকা পড়েছে। এই বাড়িটি একটি ক্ষমতাশালী গোষ্ঠীর মালিকানাধীন, যারা স্থাপনাটির একটি বড় অংশ দখল করে নিয়েছে এবং কাসরের স্থাপত্য উপাদানগুলোকে সাজসজ্জার জন্য ব্যবহার করেছে।

আরও দেখুন 

 মরুভূমির দুর্গ

তথ্যসূত্র

বহিঃসংযোগ 

 আল কাসতালের বিশ্ব ঐতিহ্যবাহী স্থানের মর্যাদা সম্পর্কে ইউনেস্কোর তথ্য
 আল কাসতাল মিনারে প্রবেশের জন্য ফ্রন্টিয়ার্স ছাড়া জাদুঘর
 কাসর আল কাসতালে অবস্থিত একটি মেঝে মোজাইকের জন্য মিউজিয়াম উইদাউট ফ্রন্টিয়ার্সের প্রবেশপথ
 আমেরিকান সেন্টার অফ রিসার্চে আল কাস্তালের ছবি
 মানার আল-আথার ছবির সংরক্ষণাগারে প্রাসাদের ছবি

জর্ডানের প্রত্নতাত্ত্বিক স্থান
জর্ডানের প্রত্নতাত্ত্বিক ক্ষেত্র
জর্ডানের দর্শনীয় স্থান
জর্ডানের স্থাপত্য